Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: a 35/2001. (X. 10.) PM rendelethez
Paragraph Index: 1269

4. A szakmai vizsga egyes részei alóli felmentés feltételei Állam- és jogtudományi felsőfokú iskolai végzettséggel rendelkező jelöltek mentesülnek a Jogi ismeretek vizsga alól, ha jogi végzettségüknek megfelelő munkakört látnak el. Az adótanácsadó vagy pénzügyi tanácsadó szakképesítéssel rendelkezők mentesülnek a Jogi ismeretek vizsga letétele alól, ha okirattal igazolják, hogy tanácsadó szakképesítésüknek megfelelő munkakörben (pl. vállalkozóként) dolgoznak. A szakirányú felsőfokú iskolai (okleveles közgazda, közgazdászok) képzésben résztvevők — a Számvitel és elemzés gyakorlati-írásbeli vizsga kivételével — mentesülnek az egyes tantárgyak vizsgái alól, ha okirattal igazolják, hogy a Számvitel és elemzés tantárgy vizsgakövetelményeiből szigorlatot vagy záróvizsgát tettek, és a többi tantárgy szakmai követelményeiből sikeresen vizsgáztak. Az igazoló okirat elfogadásának feltételeit, formáját, a pénzügyminiszter közleményben határozza meg.

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes